﻿ CANCERUL DE COL UTERIN Carcinomul colului uterin a fost odată cea mai frecventă cauză de deces prin cancer la femei, dar, de peste 30 de ani, rata mortalităţii a scăzut la 50% Acum, cancerul de col uterin este, ca şi incidenţă, în urma cancerului de sân, plămân, a cancerului colorectal, de endometru şi ovare În 1996, erau aproximativ 15 700 de noi cancere cervicale invazive şi mai mult de 50 000 de cazuri de carcinoame in situ Erau 4 900 de decese prin această boală, iar dintre aceste paciente 85% nu făcuseră niciodată în viaţă un frotiu Pap Boala rămâne principală între cancerele ginecologice în Ţările nedezvoltate Este mai frecventă în grupurile cu dezvoltare socio-economică mai scăzută, la femeile cu activitate sexuală precoce, cu multiplii parteneri sexuali şi la fumătoare Mulţi dintre aceşti factori sugerează o transmitere venerică a bolii Se pare că virusul papilomatozei umane (VPU) are un rol etiologic important Peste 66 de tipuri de virusuri ale papilomatozei umane au fost izolate, iar multe dintre ele se asociază cu papiloame genitale Tipurile care se asociază cu cancerele cervicale sunt 16, 18, 31, 45 şi de la 51 la 53 Acestea, împreună cu multe alte tipuri, sunt, de asemenea, asociate cu neoplazia intraepitelială cervicală (NIC) De un interes particular este proteina produsă de VPU-16, proteina E7, ce leagă şi inactivează gena supresoare tumorală Rb, şi proteina E6 a VPU-18 care are o secvenţă omoloagă cu antigenul T mare SV40 şi are capacitatea de a lega şi inactiva gena supresoare tumorală p53 E6 şi E7 sunt amândouă necesare şi suficiente pentru a determina transformarea celulară in vitro Aceste proprietăţi de legare şi inactivare pot să explice efectele carcinogenetice ale virusurilor Infecţia necomplicată a tractului genital inferior cu VPU şi atipia condilomatoasă a cervixului pot progresa până la NIC Această leziune precede carcinomul cervical invaziv şi este clasificată în leziune intraepitelială scuamoasă cu grad scăzut de transformare malignă (LIS), LIS cu grad mare de transformare malignă şi carcinom in situ Carcinomul in situ, care evidenţiază citologic neoplazia care este fără invazia membranei bazale, poate persista neschimbat pentru 10-20 de ani, dar, eventual, poate să progreseze către carcinom invaziv Frotiul Papanicolau este eficace în proporţie de 90-95% din cazuri în detectarea leziunilor precoce cum este NIC, dar este mult mai puţin sensibil în detectarea cancerului când acesta este invadant sau când sunt prezente mase tumorale Inflamaţia, necroza şi hemoragia pot produce frotiuri falspozitive, iar biopsia cervicală prin colposcopie este necesară când este vizibilă orice leziune la nivel cervical, dacă este neglijat frotiul Pap Societatea Americană a Cancerului recomandă ca femeile aflate după debutul activităţii sexuale sau după vârsta de 20 de ani să aibă două frotiuri anuale Dacă sunt negative, frotiurile trebuie repetate la fiecare 3 ani Colegiul American de Obstetrică şi Ginecologie recomandă efectuarea unui frotiu Pap anual, cu examinarea anuală de rutină a pelvisului şi a sânilor Femeilor cu frotiu Pap anormal sau suspect trebuie să li se recolteze o biopsie cervicală direcţionată colposcopic Colposcopia este o tehnică care foloseşte un microscop binocular şi acid acetic 3% aplicat pe cervix, iar zonele anormale apar albe şi pot fi biopsiate Această procedură a redus necesitatea biopsiei conice, care este încă necesară când se suspicionează o tumoră endocervicală, colposcopia fiind inadecvată, iar diagnosticul de carcinom microinvaziv fiind pus pe biopsie sau atunci când există o discrepanţă între frotiul Pap şi examenul colposcopic Biopsia conică singură este un gest terapeutic pentru NIC la multe paciente, deşi o excizie mai puŢin radicală cu electrocauter poate fi suficientă Aproximativ 80% dintre carcinoamele cervicale invazive sunt tumori celulare scuamoase; 10-15% sunt adenocarcinoame; 2-5% sunt adenoscuamoase, cu structuri epiteliale şi glandulare, şi 1-2% sunt tumori mezonefrice cu celule clare Pacientele cu cancer de col uterin au, în general, sângerări anormale sau postcoitum, care se pot transforma în sângerări intermenstruale sau sângerări menstruale masive Pot fi întâlnite, de asemenea, o secreţie vaginală gălbuie, dureri lombosacrate şi simptome urinare Stadializarea carcinomului cervical este completată clinic şi general cu o examinare a pelvisului sub anestezie, cu cistoscopie şi proctoscopie Radiografia toracică, pielografia intravenoasă şi tomografia computerizată sunt utile, de obicei, iar rezonanţa magnetică nucleară (RMN) poate fi folosită pentru evaluarea extensiei extracervicale Stadiul 0 este de carcinom in situ; stadiul I este de boală limitată la col; stadiul II – boala invadează structurile dincolo de col, dar fără a se extinde la peretele pelvian sau în treimea inferioară a vaginului; stadiul III – boala se extinde la peretele pelvian sau în treimea inferioară a vaginului sau determină hidronefroză; stadiul IV este prezent când tumora invadează mucoasa vezicii urinare sau a rectului sau se extinde dincolo de pelvis Supravieţuirea la 5 ani este după cum urmează: stadiul I – 85%, stadiul II – 60%, stadiul III – 33% şi stadiul IV – 7% Carcinomul in situ (stadiul 0) poate să fie tratat cu succes, în general, prin biopsie conică sau histerectomie Pentru stadiul I de boală, rezultatele par să fie echivalente atât pentru histerectomia radicală, cât şi pentru radioterapie Pacienţii în stadiile II-IV de boală sunt trataţi, în principal, prin radioterapie radicală Limfadenectomia retroperitoneală a fost investigată prin trialuri clinice, dar beneficiul ei este nedovedit Exenterarea pelvină, deşi neobişnuită, este realizată pentru boala persistentă sau recurentă S-au făcut paşi importanţi în reconstrucţia vaginului, vezicii urinare şi rectului după această operaţie Majoritatea pacientelor pot fi tratate fie chirurgical, fie prin radioterapie, fie cu amândouă Chimioterapia a fost studiată la pacientele cu tumori avansate nerezecabile, cu tumori recurente, precum şi ca sensibilizatoare la radiaţii Citostaticele active cu ≥ 20% rată a răspunsului cuprind cisplatina, 5-fluorouracilul (5-FU), hexametilmelanina şi vincristina Combinaţiile citostaticelor au fost intens studiate, dar nici o combinaţie nu s-a dovedit a fi mai bună decât monoterapia cu citostatice Chimioterapia intraarterială a fost studiată atât pre-, cât şi postoperator, dar aceasta se asociază cu toxicitate locală substanţială şi cu o rată de răspuns de aproximativ 20% Un interes recent a fost determinat de folosirea citostaticelor ca radiosensibilizatoare Agenţii activi cuprind hidroxiureea, 5-FU şi cisplatina Deşi nu au fost definitivate trialurile randomizate, chimioradierea concomitentă este posibilă, iar răspunsul şi rata supravieţuirii pot fi mai bune decât în grupurile similare tratate numai prin iradiere BIBLIOGRAFIE Tratat Harrison – Principiile medicinii interne, ediţia a XIV-a, Editura Teora, Bucureşti 